Държавен вестник, бр. 11, 2022 г., стр. 23

БРОЙ  11	
Д Ъ Р Ж А В Е Н  В Е С Т Н И К 	
СТР.  23  
MSC 101/24/Доб.3 
Приложение 7, стр. 17 
I:\MEPC\101\MEPC 101- 24- Add.3.docx
Раздел 3 
Безопасност на персонала и кораба 
 
3.1 
Общи изисквания 
3.1.1 
Преди и по време на товаренето, превоза и разтоварването на твърд насипен товар 
трябва да се спазват всички необходими предпазни мерки за безопасност. 
3.1.2 
Рутинните оценки на риска от пожар при експлоатация на борда трябва да се 
извършват от екипажа на кораба за зоните за обработка на товари на саморазтоварващи се 
кораби за насипни товари с вътрешно монтирани транспортни системи в рамките на 
конструкцията на кораба. Надлежно трябва да се обръща внимание на предотвратяването на 
пожари и ефективното функциониране на системите за откриване, ограничаване и потискане на 
пожар,  при всички очаквани експлоатационни условия и товари. Оценките на риска от пожар се 
описват подробно в системата за управление на безопасността на кораба (СУБ), заедно с 
препоръчаното време за извършване на редовни оценки. 
3.1.3 
Копие от инструкциите за действия при аварийна ситуация и оказване на първа 
медицинска помощ5, при инциденти, свързани с опасни товари в твърда форма, се съхранява 
на борда. 
3.2 
Опасност от отравяне, разяждащо действие и задушаване 
3.2.1 
Някои твърди насипни товари са податливи на окисляване, което може да доведе до 
изчерпване на кислорода, отделяне на токсични газове или изпарения и самозагряване. Някои 
товари не могат да се окисляват, но могат да отделят токсични изпарения, особено когато са 
мокри. Има и товари, които при намокряне са корозивни за кожата, очите и лигавиците или за 
конструкцията на кораба. При превоз на тези товари се обръща особено внимание на защитата 
на персонала и на необходимостта от специални предпазни мерки преди товаренето и след 
разтоварването. 
3.2.2 
Трябва да се обърне необходимото внимание, че товарните пространства и 
прилежащите им такива могат да бъдат изчерпани откъм кислород или да съдържат токсични 
или задушаващи газове, както и че в празното товарно пространство или резервоар, което е 
останало затворено за известно време, може да има недостатъчен кислород за поддържане на 
живота. 
3.2.3 
Много твърди насипни товари могат да причинят изчерпване на кислорода в товарното 
пространство или резервоара. Те включват, но не се ограничават до товари от повечето 
растителни продукти и горски продукти, черни метали, метални сулфидни концентрати и 
въглища. 
3.2.4 
преди влизането в затворено помещение на борда на кораб се следват необходимите 
процедури, като се вземат предвид препоръките, разработени от Организацията. †  Трябва да 
се отбележи, че след като товарното помещение или резервоар са били проверени и 
обозначени като безопасни за влизане, може да са останали малки зони, където кислородът е 
недостатъчен или все още има токсични изпарения. 
3.2.5 
При превозване на твърд насипен товар, който може да изпуска токсичен или запалим 
газ, или да причини изчерпване на кислорода в товарното пространство, се предоставя 
подходящ уред за измерване на концентрацията на газ или кислород в него. 
3.2.6 
Аварийното влизане в товарното помещение се извършва само от обучен персонал, 
който носи самостоятелен кислороден апарат и защитно облекло и винаги под надзора на 
отговорен служител.
                                               
 
Справка с Ръководството за първа медицинска помощ при злополуки свързани с опасни товари 
(MFAG)(MSC/Circ.857). 
† 
 Справка с Ревизираните препоръки за влизане в затворени пространства на борда на кораби 
(резолюция А.1050(27)). 
MSC 101/24/Доб.3 
Приложение 7, стр. 18 
I:\MEPC\101\MEPC 101- 24- Add.3.docx
3.3 
Опасности за здравето, дължащи се на прах 
За да се сведат до минимум хроничните и остри рискове, свързани с излагането на прах от 
някои твърди насипни товари, е необходимо поддържането на висок стандарт на лична хигиена 
на хората, изложени на прах. При необходимост се вземат предпазни мерки, включително 
използване на подходяща дихателна защита, защитно облекло, защитни кремове за кожата, 
адекватно лично измиване и пране на контактното на прах облекло. 
3.4 
Запалима атмосфера 
3.4.1 
Прахът от някои твърди насипни товари може да представлява опасност от експлозия, 
особено при товарене, разтоварване и почистване. Този риск може да бъде сведен до минимум 
чрез вентилиране, за да се предотврати образуването на атмосфера, наситена с прах, при това 
чрез поливане, а не чрез метене. 
3.4.2 
Някои товари могат да отделят запалими газове в достатъчни количества, за да 
представляват опасност от пожар или експлозия. Когато това е посочено в таблицата на товара 
в настоящия кодекс или в информацията за товара, предоставена от изпращача, товарните 
помещения трябва да се проветряват ефективно, когато е необходимо. Атмосферата в 
товарните пространства се следи посредством подходящ детектор за газ. Надлежно трябва да 
се отчитат вентилацията и наблюдението на атмосферата в затворените пространства, 
прилежащи към товарните пространства. 
3.5 
Вентилация 
3.5.1 
Освен ако изрично не е предвидено друго, когато се превозват товари, които могат да 
отделят токсични газове, товарните пространства се осигуряват с механична или естествена 
вентилация; а когато се превозват товари, които могат да отделят запалими газове, трябва да са 
оборудвани с механична вентилация. 
3.5.2 
Ако поддържането на вентилацията би застрашило кораба или товара, тя може да 
бъде прекъсната, освен ако това не води до риск от експлозия. 
3.5.3 
Когато се изисква постоянна вентилация, съгласно таблицата за товара в настоящия 
кодекс или от информацията за товара, предоставена от изпращача, вентилацията се поддържа, 
докато товарът е на борда, освен ако не се развие ситуация, при която вентилацията би 
застрашила кораба. 
3.5.4 
Вентилационните отвори се монтират в трюмове, предназначени за превоз на товари, 
които изискват постоянна вентилация. Тези отвори отговарят на изискванията на “Конвенцията 
за товарните линии”, както е изменена, за отвори, които не са снабдени със средства за 
затваряне. 
3.5.5 
Вентилацията трябва да е такава, че всички изпускани опасни газове, пари или прах да 
не могат да влязат в жилищните помещения или в други вътрешни пространства в опасни 
концентрации. Трябва да се вземат мерки, за да се предотврати изпускането на опасни газове, 
пари или прах от попадането в затворени работни зони. Трябва да св вземат подходящи 
предпазни мерки за защита на персонала в тези работни зони. 
3.5.6 
Когато товарът може да се нагрява спонтанно, не се прилага друга вентилация, освен 
повърхностната. В никакъв случай не се допуска въздухът да се насочва директно към товара.